钦定古今图书集成/明伦汇编/闺媛典/第238卷 > 李汝让妻张氏
## 钦定古今图书集成/明伦汇编/闺媛典/第238卷 > 李汝让妻张氏

按《单县志》：张氏，李汝让妻。让亡，遗孤方三月，氏欲以
身殉，水浆不入口者五日。长嫂郭氏苦劝，谓：“汝死，汝
子必亡，绝嗣灭宗，是谁之咎？即是汝夫于地下亦必
不快。”氏遂毁容断发，励志冰霜，布衣粗食，纺织保孤。
屡遭凶岁，家计萧索，贫苦异常，卒无怨悔。后子死孙
亡，遗三岁曾孙相依为命。历五十馀年，年七十馀卒。